[{"text_idx": "#000000", "text": "Urte hasierako 10 telesail onenak"}, {"text_idx": "#000001", "text": "Islandiako naturaren indar ikaragarria, energia berriztagarriak ardatz dituen enpresa baten barrenak, erlazio sentimentalei eta adiskidetasunari buruzko hausnarketa bat ala 70. hamarkadako New York hiritik, musikaren industriaren bitartez bidaia frenetiko bat. Mundu osoko telesailak jarraitzeak hori dauka, bata bestearen muturrean kokatzen diren gai eta istorioak ikusi ditzakezula eta hain desberdinak izanik ere, erabat harrapatzeko gaitasuna dutela."}, {"text_idx": "#000002", "text": "Urtearen lehen laurdena igaro den honetan, telesail mordoa ikusteko aukera izan dut. Horietako batzuk existitu ere egin ez direla imajinatuko dut, beste batzuk gustura ikusten diren arren, ez ur ez ardo. Beraz, nabarmenenak aipatuko ditut soilik. Baliteke, 2016 urtea amaitzean eta urteko onenaren zerrenda egitean, hemen ageri den baten bat erortzea, baina hauek nire ustez lehen lau hilabete hauetan galdu ezin dituzuen 10 telesailak:"}, {"text_idx": "#000004", "text": "Lehen denboraldian, hilketa baten ostean lau pertsona sartzen dituzte kartzelan. Hortik aurrera, epaiketa, gaizki-ulertuak, arrazakeria gaiak, tentsio eta tirabirak sartu ziren jokoan. Bigarren honetan aldiz, planteamendua askoz ere sinpleagoa dirudien arren, atalak pasa hala, tsunami bilakatuko den ur tanta bat izango dela ikusiko dugu. Ondorio larri eta gogorrekin. Errealismoa jariatzen du poro guztietatik eta hori neurri batean, gidoi sendo eta interpretazio maila altuei esker lortu dute. Atalak pasa hala forma hartzen doan telesail bikaina, urteko ezinbesteko horietako batean bilakatuz. Gizarte kritika ziztatzailea eta ezohikoa -mutil baten ustezko bortxaketa- kalitatezko ekoizpen bati lotua egon daitekeenaren froga nabarmena."}, {"text_idx": "#000007", "text": "Denetik ikusi dugulako hotzetik datozen ekoizpen hauetan; Naturarekin erlazionaturiko suspensezko istorioak, Nordic noir deituriko thriller ilunak ala bertako politika hankaz gora jartzeko gai diren ekoizpenak: gehienek, bi euskarri nagusitan oinarritzen dituztelarik euren tramak. Alde batetik, gizarte kritika ziztatzailea; eta bestetik, pertsonaia sakonez osaturiko gidoiak. Bedrag, ez da atzean geratu, kontzeptu guzti horien erakustaldi bilakatu delako. Kasu honetan, trama nagusi horren erdigunean, Energreen kokatzen da, energia berriztagarriak ardatz dituen enpresa."}, {"text_idx": "#000009", "text": "Paraleloan, aipaturiko Evergreen konpainiaren barrenak ezagutuko ditugu. Bertako zuzendaria, Alexander So\u0308dergreen (Nikolaj Lie Kaas aktore bikaina) gizon arrakastatsua izan arren, guztia ez doa berak nahi bezala eta ia edozer egiteko prest egongo da. Bitartean, Claudia (Natalie Maduen\u0303o), \u2013mailaz igotzeko irrikaz dagoen abokatu gazteak-, enpresaren normaltasun hori, hankaz gora jarri dezakeen barne arazo batzuk detektatuko ditu."}, {"text_idx": "#000010", "text": "Eta azkenik, lehen begiradan konexio gehiegirik ez duen hirugarren istorio bat azalduko da. Nicky (Esben Smed). Kotxeak lapurtzeagatik, aurrekari penalak dituen mekaniko gaztearen bizitza xumea. \u201cBreaking bad\u201d telesaileko \u201cJesse Pinkman\u201d-ekin antzekotasunak dituen pertsonaia. Bere galmena drogak izan beharrean, delitu txikiak direlarik."}, {"text_idx": "#000011", "text": "Gidoi sendoa, azpigeruzaz beteriko trama erakargarria, aktore bikainek gorpuzturiko pertsonaia sakonak eta batez ere, ikuslea, pertsona inteligentetzat hartzen duen ekoizpen baten aurrean gaudelako. Ez galdu."}, {"text_idx": "#000013", "text": "Tramaren barruan, ezinbesteko beste pertsonaia bat ageri delako: Islandiako naturaren indar ikaragarria, neurri batean, argazki zuzendaritza eta soinu banda bikain bati esker lorturikoa. Egoera meteorologiko gogor eta ikaragarri baten menpe, akzio guztia izozturiko 10 egunetan zehar igarotzen delako. Etengabeko ekaitzak, elurra, haizea eta hotzak, tramaren barruko pertsonaia bilakatzen dira. Pertsonaien erabaki guztiek baldintza horien esku jarriz; etxeko atetik irtetea soilik, arriskutsua gertatzen delarik. Ikusleari telesail batean gutxitan ikusitako hotz sentsazioa sortuz. Orain arte ezezaguna zen arren, gertutik jarraitu beharreko aktore bat ezagutuko duzuelako: Olafur Darri O\u0301lafsson. Telesail hau aireratu denetik, oso erreklamatua komunikabide Ingelesen artean batez ere. O\u0301f\u00e6r\u00f0, Bron/Broen eta Forbydelsen telesailek zuten iluntasun eta edertasun hotz horren printzak ditu, baina baita Fortitude ala Fargo-k zuten klaustrofobia eta klimatologia gogor une horiek ere. Batzuk, \u201cNordic noir eta Agatha Christie-ren artekoa hibrido bat\u201d dela diote. Ados."}, {"text_idx": "#000016", "text": "Hasteko, dirudiena baino askoz ere interesgarriagoa delako, benetan, emaiozue aukera bat. Egia da, O.J Simpsonen kasua hain fresko izateak, ekoizpenaren aurka jotzen duela, hainbat gertaera eta datuk sortu beharreko sorpresa uneek, ez gaituelako hainbeste harrituko. Baina hasieratik bukaeraraino, izugarri harrapatu nauen telesail batean bilakatu da. Atalak pasa hala, kasu guztian pixkanaka murgiltzen joango gara, momentu batzuetan dokumental bat ikusten ariko bagina bezala. Geraturikoaren berregite guztia hain dotore errodatua egoteak eta xehetasun guztiak azken muturreraino zainduak, AEB-tan kasu honek bere garaian sortu zuen lilura guztia ulertzeko gai sentituko zaretela. Ikuspuntu guztiak modu liluragarrian daude irudikatuak, portzentaia altu batean aktoreen lan bikainari esker. Nabarmentzekoa jakina, Cuba Gooding Jr ezaguna, OJ Simpson gorpuztu duena \u2013ea zenbat sarietara izendatzen duten, ikusiko duzue...- John Travolta, Sarah Paulson, David Schwimmer, Connie Britton, Courtney B. Vance..."}, {"text_idx": "#000018", "text": "Love, gaur egungo erlazio sentimentalei eta adiskidetasunari buruzko hausnarketa bat bezala definituko nukeelako. Hasieran aipatu dudan premisa sinple horrekin hasten den arren -Gus eta Mickey-ren istorioa kontatzen digu eta topikoetatik gehiegi urrundu gabe-. Maitasuna, sexua, intimitatearen mespretxuak, konpromisoa eta espero ez ditugun gaiak modu biribilean jorratzea lortu dituelako eta gezurra dirudien arren, ahultasun sintoma diruditen topiko horiek, euskarri sendo bilakatu ditu. Telesail honen helburua ez delako moldeak haustea ala originala izateagatik puntuak irabaztea, ez. Generoaren \u201cklixe\u201d guzti horiek errespetatuz, aurpegi garbiketa ikaragarria egitea baizik. Nerabetasuna aspaldi pasa zuten pertsonaiek, maitasuna zer ote den galdezka pasatzen dutelako, baina bizitzak jartzen dizkien traba guzti horiek saihestu gabe. 30 minutu inguru irauten duten 10 ataletan zehar, barre egingo dugu, baita drama izan nahi horren ahaleginean negar egin \u2013oso gutxi\u2013 eta Pop kulturaren erreferentzia ugari erabiliaz -zinezaleontzat adibidez, zoragarria blu-ray-ak autoko leihatilatik jaurtitzen dituen sekuentzia-, gure egunerokoak gertatzen diren hainbat une bizitzeko aukera izango dugu. Hori da hain zuzen, istorioa eta pertsonaiekiko enpatia sentitzearen arrazoi nagusia. Lehen zita batean, gure bikotearekin afaltzen ala lagunartean alkohola tartean sartzen denean, sortzen diren une tipikoak biziko ditugula.\nPertsonaiak aipatzen ari naiz behin eta berriz. Oso garrantzitsua iruditzen zaidalako, gidoi ala istorio on baten barruan, tramarekin batera eskutik doazen pertsonaia landuak tartekatzea. Hainbat ataletan zehar, maitatuko ditugunak. Baina, maitatu diodan bezala, baita gorrotatu ere. Esandako guztiaren ondoren, telesail honi buruz ohar garrantzitsuena falta zaidalako, aurreko argudio guztiak pikutara bidal dezakeen arrazoi indartsuena; Pertsonaiekiko sentitu behar duzuen konexio hori hasieratik sentitzen ez baduzue, utzi telesaila ikusteari. Bai, utzi. Telesaila gustatzeko, zuzenean proportzionala delako pertsonaiak maitatzea. Bestela akabo. Gus eta Mickey jasanezinak iruditzen zaizkizuela? lehen atalak irauten dituen 45 minutuak ez dituzue jasango. Nire kasuan, ez da hala izan; pertsonaiek zeharo maitemindu nautelako -bigarren mailako pertsonaiak barne- eta Netflix-ek, kontuan hartzeko beste telesail nabarmen bat estreinatu duelako. Drama izan nahi duen komedia oso interesgarri bat. Hori bai, gorrotatu ala maitatuko duzuna."}, {"text_idx": "#000020", "text": "Aste buru batean erraz eta gustura ikus daitekeen, telesail entretenigarri bat delako. Erritmo altukoa eta intriga printza bikainekin. Hori bai, ez pentsa sakontasun izugarria duen ekoizpen bat aurkitu duzuenik, ala azpigeruzaz osaturiko gai bat jorratzen duenik. Motan honetako thriller-etan, erritmoa izateaz gain, gai sakon bat jorratzea izaten da interesgarriena. Ez nuke adibidez, Bedrag, Ofaerd ala Vinyl-en maila berean jarriko, ezta gutxiago ere. Baina, oso entretenigarria da, gidoi nahiko sendoa duena eta interpretazio nabarmenak, guztia ekoizpen ikusgarri batez inguratua."}, {"text_idx": "#000022", "text": "Aitortu beharra daukat, lehen minutuetan ez nengoela bereziki emozionatua; Estatu Batuetar hauen arazoak, mundu osoaren ardatz izateaz nazkatuta nagoelako batik bat. Baina aurreiritzi negatibo guzti horien jaka kendu eta esekitokian utzi nuen unetik, ikaragarri gozatu dut telesail hau ikusten. Stephen King-en liburuetan oinarrituriko egokitzapen mordoak egin dituzte pantaila txikian, hau ziurrenik onenen artean kokatuko nuke. JJ Abrams ekoizleen artean dagoela ere nabaria da;. Ikuslea harrapatzeko egiten den ahalegina oso nabarmena delako -hau ez dakit ona ala txarra den baina tira-, betiko cliffhanger-ak erabiliaz eta hainbat eszena nabarmentzeko sortzen duen atmosfera oso eraginkorra delako. Ez da urteko telesaila, ezta gutxiago ere, baina bai, 8 ataletan oso gustura ikusten den zientzia-fikziozko thriller txukun bat."}, {"text_idx": "#000024", "text": "Amaierak apur bat hotz utzi nauen arren eta telesailaren erdi aldean planteatzen duen ikuspuntu berri-sinesgaitz hori gustatu ez zaidan arren , hamar onenetan egotea merezi duen telesail gogorra. Protagonistak sufritu duen guzti hori ulertu nahi izateak, beldur-psikologiko latz bat sortzen du ikuslearengan. Jodie Comer ezin hobeto egoteak, ikaragarri laguntzen du istorioaren pisu guzti hori modu sinesgarriago batean eramaten. Hori bai, aktoreen lanari buruz ari naizela interpretazio nahiko kaskarrak ere sumatu ditut, batik bat gurasoena. Eskerrak telesailak 5 atal besterik ez dituela irauten, bestela pikutara bidaltzeko lana egiten baitute. Alaba 13 urte bahituta izan ostean, horrelako erreakzio sinesgaitz eta txepelak ikustea kalte egiten diote istorioari. Baina hori salbu, ikusteak merezi duen telesail Ingelesa."}, {"text_idx": "#000026", "text": "Estreinatu baino lehen uste genuen telesail perfektu hura ez den harren, -baina zeintzuk bai?- urteko gorenen artean dagoela, ez dago inongo zalantzarik. Liluragarria, musikaren aitzakiarekin, Scorsese eta konpainiak eskaintzen ari diren lezio zinematografikoa. Telesail batean aurten ikusi(ko) ditugun pertsonaia ero, basati, nazkagarri, baina baita zoragarri eta maitagarrienak ere. Zuzendari Estatu Batuarrak hain berezkoa duen off-ahots hori erabiliaz eta Bobby Cannavale-ren lan zoragarriari esker, garai hartako bizipen guztiak ikusteko aukera izango dugu. Richie Finestra-k, musika eta drogarekin duen maitasun-gorroto istorio hori bezala, guk ere emozio paretsuak sentituko ditugu. Musikaren arloa, artikulu oso bat idazteko haina ematen duenez, onena entzutea/ikustea duzue. 2016an Estatu Batuetatik datorren telesail bakar bat ikusteko intentzioa baduzue, hauxe da aukeratu behar duzuena."}, {"text_idx": "#000028", "text": "Hasteko sorpresa oso atsegina izan delako, gutxi espero nuen telesail honetatik eta harritu egin nau -lehen atalaren azken eszena horrekin batez ere-. Bi protagonisten arteko kimika eta beraien arteko elkarrizketa mamitsuek hasieratik harrapatu naute. Hegoeldeko-drama tipiko horien estetika zoragarriz hornitua eta pertsonaia bereziz lagundua, izugarri disfrutatu dudan ekoizpen batean bilakatu dute. Ez galdu."}, {"text_idx": "#000037", "text": "Emakumezko protagonistak pantaila txikian; ezinbesteko 25 telesailak\n\"Gorakada Euskal Herrian errodatutako proiektu kopuruetan\". Eta zer?\n2017ko film onenak (eta zergatik ikusi)"}, {"text_idx": "#000039", "text": "2013ko blogari berriaren sari berezia\nFantasiazko eta beldurrezko zinemaren astea\nFantasiazko eta beldurrezko zinemaren astea 2015"}]